NAIPALAKA A PLETE A PROGRAMA TI THEBUS
Tapno agbalin a kualipikado para iti Naipalaka a Plete iti HOLO Card, masapul nga addaan kadagitoy a rekititos:
● AGTUTUBO nga agtawen 6-17 (kasapulan ti pammaneknek iti edad). Karaman kadagiti agtutubo nga adda iti sekundaria nga agtawen agingga iti 19 ken addaan iti balido nga ID iti sekundaria wenno pammaneknek iti panagenrol. Kasapulan ti Youth Fare Form. Dagiti Youth cards ket mabalin a magatang iti Satellite City Halls ken Transit Pass Office.
● SENIOR CITIZEN nga agtawen iti 65 agpangato, nasken a mangipakita iti balido nga ID nga adda ladawan ken petsa ti pannakayanakna kas iti lisensia iti panagmaneho, ID nga inted ti Estado wenno pasaporte. Kasapulan ti Senior Fare Form. Dagiti Senior HOLO card ket mabalin a magatang iti Satellite City Halls ken iti Transit Pass Office.
● Ti DISABILITY CARD ket masapul ti pammaneknek nga adda pisikal a rangkap ti bagi wenno diperensia ti panagpampanunot babaen ti panangkompleto ken panangisumite iti Disability Application Form
karaman ti sertipikasion ti Healthcare Professional a lisensiado iti Estado ti Hawaii. Kasapulan pay ti balido nga ID nga addaan ladawan a naggapu iti Gobierno. Dagiti Disability HOLO cards ket mabalin a magatang iti Transit Pass Office. Ti Temporary Disability para iti napalaka a plete ket aggibus segun iti ibaga a kapaut ti Healthcare provider a panaggibusna. Ti Permanent Disability Card ket nasken a maipabaro iti tunggal 4 a tawen.
● Ti U.S. MEDICARE CARD (nalabaga/puraw/asul) a HOLO Card ket mabalin a magatang iti Transit Pass Office laeng. Masapul a maipabaro ti card iti tunggal 4 a tawen. Kasapulan ti U.S. Medicare Form.
● Ti THEHANDI-VAN HOLO Card ket mabalin a maala dagiti kualipikado a pasahero a gimmatang iti pases iti bus wenno dagiti agaramat iti nagatang a load iti naipalaka a pagplete. Saan a mabalin nga agsobra ti TheHandi HOLO Card bus pass iti ipalubos ti TheHandi-Van.
Laglagipen nga amin a dokumentasion ket nasken a maragpinan iti balido nga ID a naggapu iti Gobierno nga addaan iti ladawan a karamanna ti petsa ti pannakayanak.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn